

BĒRNU UN JAUNIEŠU CENTRS „IK AUSEKLIS”

Silciema iela 3, Rīga, LV-1024, Latvija, tālrunis: 67181083, e-pasts: bjcauseklis@riga.lv

IEKŠĒJIE NOTEIKUMI

Rīgā

|  |  |
| --- | --- |
| 2017. gada 11.oktobrī | Nr.BJCIKA-17-25-nts |

*Grozījumi- Bērnu un jauniešu centra “IK Auseklis” 11.09.2018. iekšējie noteikumi Nr.BJCIKA-18-1-nts.*

*Grozījumi- Bērnu un jauniešu centra “IK Auseklis” 23.08.2019. iekšējie noteikumi Nr.BJCIKA-19-12-nts.*

*Grozījumi- Bērnu un jauniešu centra “IK Auseklis” 07.11.2023. iekšējie noteikumi Nr.BJCIKA-23-6-nts.*

**Iekšējās kārtības noteikumi**

(Izdoti saskaņā ar Valsts pārvaldes iekārtas likuma 73. panta 1. daļu)

**1. Vispārīgie noteikumi**

1.1. Bērnu un jauniešu centrs “IK Auseklis” (turpmāk tekstā – Centrs) ir Rīgas valstspilsētas pašvaldības dibināta un Rīgas valstspilsētas pašvaldības Izglītības, kultūras un sporta departamenta (turpmāk tekstā – Departaments) Sporta un jaunatnes pārvaldes (turpmāk tekstā – Pārvalde) pārraudzībā esoša interešu izglītības iestāde, kura īsteno interešu izglītības un pirmsskolas izglītības programmas. Iekšējās kārtības noteikumi izdoti saskaņā ar Izglītības likumu, Vispārējās izglītības likumu, Ministru kabineta 26.08.2023. noteikumiem Nr.474. “Kārtība kādā nodrošināma izglītojamo profilaktiskā veselības aprūpe, pirmā palīdzība un drošība izglītības iestādēs un to organizētajos pasākumos”, Bērnu tiesību aizsardzības likumu, Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk tekstā – VDAR), piemērojot kopš 2018.gada 25.maija, un Centra Nolikumu.

*(Bērnu un jauniešu centra “IK Auseklis” 11.09.2018. iekšējo noteikumu Nr.BJCIKA-18-1-nts redakcijā)*

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

1.2. Noteikumi nosaka darba dienas organizāciju.

1.3. Centra Iekšējās kārtības noteikumu ievērošana (pulciņu nodarbību vietu un telpu drošības un iekšējās kārtības noteikumi – pielikumos, kuri var mainīties atbilstoši nodarbību

veidiem, vietai un specifikai) nodrošina izglītojamo drošību , viņu tiesības un nosaka

pienākumus.

1.4. Noteikumi nosaka izglītojamo, vecāku (personu, kas realizē vecāku varu) tiesības un

pienākumus.

1.5. Iekšējās kārtības noteikumi nosaka kārtību un atbildīgos, kā izglītojamie, viņu vecāki

(personas, kas realizē vecāku varu) tiek iepazīstināti ar noteikumiem.

1.6. Noteikumu ievērošana visiem izglītojamajiem, viņu vecākiem (personām, kas realizē vecāku varu) un Centra personālam ir obligāti.

1.7. Ārkārtas gadījumā audzēkņu un darbinieku evakuācija notiek saskaņā ar Centra Civilās

aizsardzības pasākumu, avārijas un glābšanas darba plānu.

1.8. Audzēkņiem, kuri sistemātiski neievēro Centra Nolikumu un Iekšējās kārtības noteikumus, var izteikt piezīmi, aizrādījumu, rājienu, kā arī atskaitīt no Centra, par to informējot vecākus (personas, kas realizē vecāku varu).

1.9. Ja pedagogs strādā vairākās iestādēs, tad audzēkņi, kas apmeklē konkrēta interešu izglītības pedagoga pulciņus, drīkst pārstāvēt tikai vienu iestādi.

1.10. Vecāki par ēdināšanas pakalpojumiem slēdz līgumu interneta platformā [www.pusdienlaiks.lv](http://www.pusdienlaiks.lv) ; ja ēdināšanas firma informē Centru, ka vecāki sistemātiski nepilda līgumsaistības, Centrs rakstiski brīdina Vecāku (personu, kas realizē vecāku varu), ka no nākamā mēneša 1.datuma bērnam pirmsskolas izglītības programmas apguve tiks nodrošināta 3 stundas dienā (no plkst.9.00 līdz plkst.12.00) līdz parādsaistību nokārtošanai.

*(Bērnu un jauniešu centra “IK Auseklis” 23.08.2019. iekšējo noteikumu Nr. BJCIKA-19-12-nts redakcijā)*

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

1.10.1. Ja Vecāks (persona, kas realizē vecāku varu) noteiktajā kārtībā un termiņā nav veicis maksājumu trīs mēnešus par līdzdalību pulciņā, tad Centrs ir tiesīgs audzēkni atskaitīt.

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

1.11. Par vecāku pienākumu nepildīšanu vai aizgādības tiesību ļaunprātīgu izmantošanu, bērnu fizisku sodīšanu, kā arī cietsirdīgu izturēšanos pret viņu, vecāki saucami pie likumā noteiktās atbildības, Centrs patur tiesības informēt bāriņtiesu.

**2. Darba dienas organizācija**

2.1. Centrs strādā piecas darba dienas, sestdienās un svētdienās pēc nodarbību saraksta (darba laiki var mainīties saskaņā ar Centra darba izmaiņām).

2.1.1. Pirmsskolas grupas strādā katru darba dienu no plkst. 07:00 – 19:00;

2.1.2. Centra pulciņi strādā atbilstoši nodarbību sarakstam, kuru apstiprina uzsākot jauno

mācību gadu, nodarbību saraksts regulāri tiek aktualizēts.

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

2.1.3. Pedagogu nodarbību grafikā nedēļā tiek noteiktas divas brīvdienas.

2.2. Mācību, audzināšanas darbs notiek saskaņā ar Centra darba plānu, pasākumu plānu, apstiprinātajām interešu izglītības pirmsskolas izglītības programmām.

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

2.3. Nodarbības Centrā notiek pēc interešu izglītības pulciņu nodarbību saraksta un pirmsskolas izglītības integrēto rotaļnodarbību saraksta.

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

2.4. Nodarbības notiek Centra telpās (Silciema ielā 3 un Mežciema ielā 41), citās izglītības

iestādēs, īrētās sporta zālēs, svaigā gaisā, atkarībā no nodarbību veida un specifikas, un citās

īrētās telpās.

2.5. Uzsākot nodarbības kādā no centra pulciņiem, izglītojamie piesakās pie pulciņa pedagoga, aizpilda un iesniedz vecāku vai dalībnieku parakstītu iesniegumu.

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

2.6. Vecāki (personas, kas realizē vecāku varu) tiek iepazīstināti ar:

2.6.1. Centra nolikumu,

2.6.2. nolikumu “Par Bērnu un jauniešu centrā “IK Auseklis” izglītojamo līdzfinansējuma

iekasēšanu”, rīkojumu “Par interešu izglītības pulciņu līdzfinansējumu” , kas tiek precizēts

katru mācību gadu;

2.6.3. un citiem attiecināmajiem normatīvajiem dokumentiem/aktiem, kas attiecas uz

Centru, konkrētu interešu izglītības pulciņu.

2.7. Izglītojamo iepazīstināšanu ar iekšējās kārtības noteikumiem, drošības, darba aizsardzības noteikumiem un evakuācijas plānu interešu izglītības pedagogs reģistrē pulciņa nodarbības uzskaites elektroniskajā žurnālā. Izglītojamais, izņemot pirmsskolas vecuma bērnus (pirmsskolas vecuma bērnu vietā ierakstu „iepazinos” veic pulciņa interešu izglītības

pedagogs), atbilstoši spējām un prasmēm to apliecina ar ierakstu “iepazinos”, norādot datumu un parakstu.

2.8. Piesakot audzēkni nometnēs, vecāki (vai personas, kas realizē vecāku varu) aizpilda

noteiktu nometņu dokumentāciju.

2.9. Centra pulciņu nodarbību izmaiņas pulciņa interešu izglītības pedagogs saskaņo ar

administrāciju, informē audzēkņus un vecākus.

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

2.10. Informāciju par nodarbībām Silciema ielā 3 un nodarbībām ārpus Centra telpām var

saņemt pa tālruni (67181090, 67181082) vai personīgi iepazīties ar nodarbību sarakstu Centra telpās un interneta vietnē [www.ikauseklis.lv](http://www.ikauseklis.lv) .

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

2.11. Ēdināšana pirmsskolas grupās, atbilstoši dienas režīmam, tiek organizēta trīs reizes dienā (brokastis, pusdienas, launags).

2.12. Centra teritorija ir nožogota un ieejas vārti brīvdienās, svētku dienās un nakts laikā tiek slēgti (ievērojot nodarbību grafiku un Centra pasākumu plānu).

2.13. Centrā ienākt pa centrālo ieeju, bet iziet pa B izeju.

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

2.14. Silciema ielas 3 telpās un teritorijā darbojās video novērošanas sistēma.

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

2.15. Telpas Silciema ielā 3 katru nakti, sestdienās, svētdienās un svētku dienās tiek pieslēgtas apsardzes firmai.

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

2.16. Centra darbinieki (administrācija, dežurants, ēku uzraugs utt.), rūpējoties par Centra

drošību, nepieciešamības gadījumā izsauc apsardzi.

2.17. Centrs personas datus apstrādā atbilstoši normatīvo aktu prasībām fizisko personu datu aizsardzības jomā atbilstoši VDAR.

2.18. Nodarbību laikā audzēkņiem mobilos telefonus, pleijerus u.c. lietas, kas traucē nodarbības gaitu, izmantot aizliegts.

**3. Izglītojamā tiesības**

3.1. Uz valsts vai pašvaldību apmaksātu pirmsskolas izglītības ieguvi, personas individuālo

izglītības vajadzību un vēlmju īstenošanai neatkarīgi no vecuma un iepriekš iegūtās izglītības piedalīties interešu izglītības nodarbībās dažādās jomās (kultūrizglītībā un sportā).

3.2. Saņemt informāciju par Centra interešu izglītības programmām, brīvi izvēlēties un darboties dažādos pulciņos, piedalīties nometnēs, projektos un pasākumos (apmeklēt pirmsskolas izglītības grupas).

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

3.3. Iegūt kvalitatīvas zināšanas, prasmes un iemaņas, attīstīt savas radošās spējas, saņemt pedagogu paskaidrojumus un konsultācijas par programmā paredzētās vielas apguvi.

3.4. Mācību un audzināšanas procesā brīvi izteikt un aizstāvēt savas domas un uzskatus, neaizskarot citu personu cieņu un godu.

3.5. Izglītošanās procesā izmantot Centra iestādes metodiskos materiālus un tehniskās ierīces (magnetofonus, datortehniku, video u.c.), sporta inventāru, mācību līdzekļus.

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

3.5.1. Īrētās telpās, sporta zālēs metodiskos materiālus un tehniskās ierīces (magnetofonus,

datortehniku, video u.c.), sporta inventāru, mācību līdzekļus drīkst izmantot, ievērojot iestādes noteikumus.

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

3.6. Saņemt pirmo medicīnisko palīdzību Centrā un tā organizētajos pasākumos.

3.7. Saņemt informāciju par visiem ar izglītošanos saistītiem jautājumiem.

3.8. Piedalīties Centra sabiedriskajā darbībā.

3.9. Uz personiskās mantas aizsardzību.

3.10. Uz dzīvībai un veselībai drošiem apstākļiem Centrā un īrētās telpās, kā arī Centra

organizētajos pasākumos.

3.11. Uz personas datu aizsardzību.

3.12. Bērnam pašam un citām personām ir tiesības vērsties pēc palīdzības bērna tiesību aizsardzības institūcijās un citās valsts un pašvaldību institūcijās, un šīs institūcijas ikvienā gadījumā veic likumā paredzētās darbības pārkāpuma, ja tāds tiek konstatēts, novēršanai, kā arī atbalsta un palīdzības sniegšanai bērnam. Bērnu aprūpes, izglītības, veselības aprūpes un citu tādu iestāžu vadītājiem, kurās uzturas bērni, ir pienākums noteikt bērnu sūdzību iesniegšanas un izskatīšanas kārtību un padarīt to bērniem zināmu un pieejamu.

**4. Vecāku (personu, kas realizē vecāku varu) tiesības bērna izglītošanas nodrošināšanā**

4.1. Izvēlēties Centra interešu izglītības pulciņu, kurā bērns iegūst izglītību, ņemot vērā bērna vēlmes.

4.2. Iestāties rindā, uzņemšanai pirmsskolas grupās, atbilstoši Rīgas valstspilsētas pašvaldības noteiktajai kārtībai.

4.3. Saņemt informāciju jautājumos, kas saistīti ar bērna izglītošanu, pamatotu savu bērnu

zināšanu un uzvedības novērtējumu.

4.4. Paust savu attieksmi par apmācības saturu, mācību metodēm, izteikt savu argumentētu

viedokli un palīdzēt izglītojamajiem iegūt zināšanas un prasmes.

4.5. Ierosināt izveidot Centra padomi (pašpārvaldi) un piedalīties tās darbībā atbilstoši Centra Nolikumam.

4.6. Uz personiskās mantas aizsardzību.

4.7. Uz bērnu personas datu aizsardzību saskaņā ar VDAR.

4.8. *(Svītrots - Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

4.9. Saskaņojot ar administrāciju, palīdzēt bērniem ar speciālām vajadzībām apgūt nodarbību procesu, ievērojot sanitāri higiēniskos noteikumus.

4.10. Normatīvajos aktos noteikto tiesību bērna izglītošanas nodrošināšanā.

4.11 Centrā un tās teritorijā nedrīkst smēķēt, lietot alkoholiskos dzērienus, elektroniskās cigaretes, atrasties alkohola, narkotiku vai toksiska reibuma stāvoklī.

4.12. Ievērot kārtību, kādā Centrā uzturas izglītojamo vecāki un citas personas.

**5. Izglītojamā pienākumi**

5.1. Ievērot Centra Nolikumu, Iekšējās kārtības noteikumus, nolikumu “Bērnu un jauniešu

centra “IK Auseklis” izglītojamo līdzfinansējums”, rīkojumu “Par interešu izglītības pulciņu

līdzfinansējumu”, sanitāri higiēniskos, darba drošības, darba aizsardzības un ugunsdrošības

noteikumus u.c. Centrā noteiktos normatīvos aktus.

5.2. Ar cieņu izturēties pret Latvijas valsti, tās Satversmi, vēsturi, sabiedrību, valsts simboliem un latviešu valodu.

5.3. Nepieļaut emocionālu un fizisku vardarbību.

5.4. Neapdraudēt savu un citu personu veselību, drošību un dzīvību.

5.5. Būt pieklājīgam Centrā un ārpus tā.

5.7. Uz Centra interešu izglītības pulciņu nodarbībām ierasties regulāri un bez kavēšanās (5–10 minūtes pirms nodarbību sākuma). Nodarbībai beidzoties bez vajadzības neuzkavēties

Centrā , 10 – 15 minūšu laikā doties mājās.

5.8. Ierodoties Centrā, ielas virsdrēbes nodot garderobē vai pulciņa telpā norādītā vietā.

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

5.9. *(Svītrots - Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

5.10. *(Svītrots - Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

5.11. Piedalīties Centra un ārpus Centra rīkotajos pasākumos.

5.12. Uzturēties pulciņu nodarbību telpās tikai ar interešu izglītības pedagoga atļauju.

5.13. Saudzīgi izturēties pret Centra telpām, inventāru, mācību līdzekļiem. Silciema ielā 3, lietojot kafijas un uzkodu automātus, ievērot to lietošanas instrukcijas.

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

5.14. Nesmēķēt, nelietot alkoholiskus dzērienus un psihotropās vielas Centra telpās un tās teritorijā.

5.15. Nodarbību laikā neizmantot mobilos telefonus, pleijerus u.c. lietas, kas traucē nodarbības gaitu.

**6. Bērnu vecāku (personu, kas realizē vecāku varu) pienākumi**

6.1. Ievērot Centra nolikumu, iekšējās kārtības noteikumus un citus saistītos Centra normatīvos aktus.

6.2. Savu spēju un finansiālo iespēju robežās nodrošināt ģimenē bērna izglītošanai, veselībai, attīstībai un sadzīvei nepieciešamos apstākļus.

6.3. Sadarboties ar Centru.

6.4. Ievērot bērnu, pedagogu un citu personu likumiskās tiesības un intereses.

6.5. Atbildēt par bērna drošību ceļā, ierodoties un aizejot no nodarbībām Centrā.

6.6. Pirmsskolas vecuma bērnus uz grupām un nodarbībām Centrā atvest un aizvest vecākiem vai citiem pilnvarotiem pieaugušajiem.

6.7. Interešu izglītības pulciņu audzēkņu vecākiem (personām, kas realizē vecāku varu) vai

citiem pieaugušajiem izglītojamos gaidīt uzgaidāmajā telpā.

6.8. Rūpēties par bērna apģērbu, atbilstoši gadalaikam un laika apstākļiem, nodarbībās– atbilstoši darbības veidam.

6.9. Rast iespēju pulciņu audzēkņiem piedalīties Centra un ārpus Centra rīkotajos pasākumos, sacensībās, nometnēs, atklātajās nodarbībās, vecāku sapulcēs, saņemt individuālas konsultācijas vai praktiskus padomus bērna audzināšanā un izglītošanā.

6.10. Pirmsskolas grupu vecākiem (personām, kas realizē vecāku varu):

6.10.1. atvest bērnu uz Centru (pirmsskolas grupas) līdz plkst.08:20 (bet ne vēlāk kā līdz plkst.08:50, ja bērns Centrā neēd brokastis) un izņemt bērnu no Centra līdz plkst.19:00 (pirmssvētku dienās līdz plkst.18:00), bez attaisnojoša iemesla neizņemt ātrāk, līdz kamēr nav beigušās nodarbības pēc grupas nodarbību saraksta;

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

 6.10.2. līdz kārtējās darba dienas plkst.07:00 informēt sistēmā “E-klase” vai citā Centra noteiktajā kārtībā paziņot Centram par bērna slimību vai citiem Centra neapmeklēšanas attaisnojošiem iemesliem un ēdināšanas pakalpojumu sniedzēju informēt par to, ka noteiktā periodā izglītojamais neapmeklēs Centru;

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

6.10.3. bērnu, atvedot uz pirmsskolas grupiņu, nodot personīgi skolotājai, kas strādā šajā dienā, vai izņēmuma gadījumos, citam iestādes darbiniekam;

6.10.4. vakarā bērnus saņemt vecākiem vai personām, kuras pilnvarotas izņemt bērnus (vecāku iesniegums, pilnvarotās personas personu apliecinošs dokuments), skolotājai stingri aizliegts atdot bērnus iereibušām personām vai jaunākā skolas vecuma bērniem līdz 13 gadiem, nepazīstamiem cilvēkiem, ja tas nav saskaņots ar Centra direktoru vai grupas skolotāju;

6.10.5. nodrošināt bērna regulārai lietošanai personīgo kabatlakatiņu, ķemmi, zobu higiēnas

piederumus, maiņas apavus un apģērbu, piemērotus apavus un apģērbu dažāda veida nodarbībām;

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

6.10.6. informēt Centra pirmsskolas grupu medmāsu un grupas skolotāju par bērna veselības

problēmām (alerģija, kāda pārtikas grupas nepanesamība u.c.);

6.10.7. sekot, lai bērni nenestu uz pirmsskolas grupiņu asus priekšmetus, šaujamieročus vai

rotaļlietas, ar ko var savainot citus bērnus;

6.10.8. bērnam, izmantojot Centra teritorijā braucamrīkus (velosipēdu, skrejriteni,

skrituļslidas), nodrošināt aizsargķiveri, kāju un roku locītavu aizsargus;

6.10.9. *(Svītrots - Bērnu un jauniešu centra “IK Auseklis” 23.08.2019. iekšējie noteikumi Nr.BJCIKA-19-12-nts)*

6.10.10.bērnam, uzsākot obligāto pirmsskolas izglītības programmas apguvi no 5 gadu vecuma, nodrošināt pirmsskolas grupas apmeklējumu katru dienu, īpaši rīta cēlienā, rotaļu nodarbību laikā;

6.10.11. atļauts vest tikai veselus bērnus uz grupiņu, bet ne ar slimības pazīmēm;

6.10.12. bērnam neapmeklējot Centru slimības laikā, vecāku atvaļinājuma laikā un īpašos

gadījumos ilgāk par vienu mēnesi, par to rakstiski informēt Centra direktoru;

6.10.13. par atvaļinājumu vasaras periodā vai citā laika posmā rakstīt vecākiem (personām, kas realizē vecāku varu) iesniegumu un saskaņot ar administrāciju un grupas skolotāju;

6.10.14. ja bērns kavē trīs un vairāk dienas slimības dēļ, nepieciešams vecākiem (personām,

kas realizē vecāku varu) iesniegt ģimenes ārsta izziņu par bērna veselības stāvokli;

6.10.15. ja bērns kavē līdz trijām dienām citu iemeslu dēļ, vecākiem (personām, kas realizē

vecāku varu) nepieciešams savlaicīgi informēt pirmsskolas skolotāju un rakstīt iesniegumu,

norādot kavējumu iemeslu;

6.10.16. bērna uzturēšanos Centra teritorijā atļaut tikai ar pieaugušo klātbūtni;

6.10.17. pēc bērna ilgstošas pirmsskolas izglītības iestādes neapmeklēšanas, vecāka pienākums ir kārtējā darba dienā līdz plkst.07:00, pirms bērns atsāk pirmsskolas izglītības iestādes apmeklēšanu, sazināties ar pirmsskolas grupas skolotāju un informēt par bērna ierašanos;

*(Bērnu un jauniešu centra “IK Auseklis” 23.08.2019. iekšējo noteikumu Nr.BJCIKA-19-12-nts redakcijā)*

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

6.11. Līdzfinansējumu vecāki vai izglītojamais maksā par katru mēnesi atkarībā no izglītības programmas ilguma, maksājumus veicot līdz attiecīgā mēneša 25.datumam;

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

6.12. *(Svītrots - Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

6.13. *(Svītrots - Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

6.14. Uzturoties Centra teritorijā un telpās, informēt dežurantu par apmeklēšanas iemeslu, ja

nepieciešams - uzrādīt personu apliecinošu dokumentu, apliecību u.c.;

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

6.15. Neievest Centra teritorijā un telpās suņus un citus dzīvniekus;

6.16. Neiebraukt Centra teritorijā ar automašīnām;

6.17. Nerunāt pa mobilo tālruni bērnu svētku, atklāto nodarbību un pasākumu laikā;

6.18. Neienākt Centra telpās ar skrituļslidām, divriteņiem u.c. braucamo inventāru; bērnu ratiņus novietot uzgaidāmajā telpā.

**7. Direktora rīcība, ja izglītojamais apdraud savu vai citu personu drošību, veselību vai dzīvību vai, ja tiek konstatēta fiziska vai emocionāla vardarbība pret izglītojamo**

7.1 Ja izglītojamais Centra pirmsskolas izglītības grupās vai iestādē apdraud savu vai citu

personu drošību, veselību vai dzīvību:

7.1.1. pedagogs rakstiski informē direktoru par izglītojamā uzvedību;

7.1.2. direktors nodrošina bērnam, kurš apdraud savu vai citu personu drošību, veselību vai

dzīvību, uzturēšanos citā telpā, cita pieaugušā klātbūtnē. Nodarbības citā telpā var ilgt no vienas stundas līdz dienas beigām, kamēr vecāki izņem bērnu no Centra pirmsskolas;

7.1.3. direktors rakstiski (papīra vai elektroniska dokumenta formā) nosūta izglītojamo

vecākiem informāciju par viņa uzvedību un nepieciešamo vecāku sadarbību ar izglītības iestādi;

7.1.4. direktors rīkojumā nosaka atbalsta personāla pienākumus, lai veicinātu turpmāko

sadarbību ar izglītojamo un vecākiem un izstrādātu atbalsta pasākumus atbilstoši vajadzībām un situācijai;

7.1.5. direktoram ir tiesības pieaicināt nepieciešamos speciālistus, lai nodrošinātu uzlabojumus izglītojamā uzvedībā un mācībās;

7.1.6. ja izglītojamā uzvedībā nav manāmu uzlabojumu, tad iestāde ir tiesīga sasaukt starpinstitūciju sanāksmi, kas lemj par turpmākajiem atbalsta pasākumiem izglītojamam.

Sanāksmē pieaicina izglītības iestādes atbildīgos speciālistus, izglītojamā vecākus, pašvaldības izglītības speciālistu vai pārstāvjus no attiecīgās pašvaldības izglītības pārvaldes, sociālā dienesta, bāriņtiesas, Valsts bērnu tiesību aizsardzības inspekcijas un citus speciālistus;

7.1.7. ja tiek konstatēta fiziska vai emocionāla vardarbība pret izglītojamo, direktors vai pedagogs, ne vēlāk kā tajā pašā dienā, ziņo policijai, bāriņtiesai vai citai bērnu tiesību aizsardzības institūcijai par jebkādu vardarbību pret izglītojamo vai citādu viņa apdraudējumu, vai viņa tiesību pārkāpumu.

**8. Atbildīgie un kārtība, kādā izglītojamie un to vecāki tiek iepazīstināti ar iekšējās kārtības noteikumiem**

8.1. Pedagogi iepazīstina vecākus (personas, kas realizē vecāku varu) un bērnus ar Centra Iekšējās kārtības noteikumiem, darba aizsardzības noteikumus, iepazīstina ar nolikumu un rīkojumu par līdzfinansējumu, kārtību, kādā Centrā uzturas izglītojamo vecāki un citas personas, ko vecāki (personas, kas realizē vecāku varu) katra mācību gada sākumā vai pirmajā nodarbībā , ja audzēknis uzsāk nodarbības mācību gada vidū iekšējās kārtības noteikumi tiek pārskatīti un pārrunāti papildus pēc vajadzības.

8.2. Pirmsskolas grupu skolotāji Iekšējās kārtības noteikumu, darba kārtības noteikumu pārrunāšanas faktu protokolē vecāku sapulces protokolā. Vecāki (personas, kas realizē vecāku varu) parakstās par iekšējās kārtības noteikumu ievērošanu Centrā un kārtību, kādā BJC “IK Auseklis” uzturas izglītojamo vecāki un citas personas.

8.3. Centra pulciņa pedagogi iepazīstina izglītojamos ar Iekšējās kārtības un drošības noteikumiem, atbilstoši darbības veidam, mācību kabinetam vai telpai, ne retāk kā divas reizes gadā un pirms tādu jaunu darbību uzsākšanas, kuras var apdraudēt izglītojamo drošību un veselību. Par ko skolotājs veic ierakstu elektroniskajā žurnālā. Izglītojamais, izņemot pirmsskolas vecuma bērnus, atbilstoši spējām un prasmēm to apliecina ar ierakstu “iepazinos”, norādot datumu un parakstu.

8.4. Pirms katra pasākuma, sporta sacensībām, došanās ekskursijā, pārgājienā vai pastaigā, pedagogs iepazīstina izglītojamos ar drošības noteikumiem ceļā un pasākuma laikā. Par noteikumu pārrunāšanas faktu skolotājs veic ierakstu elektroniskajā žurnālā. Izglītojamais, izņemot pirmsskolas vecuma bērnus, atbilstoši spējām un prasmēm to apliecina ar ierakstu “iepazinos”, norādot datumu un parakstu, par:

8.4.1. drošību telpās, kurās ir iekārtas un vielas, kas var apdraudēt izglītojamo drošību un veselību;

8.4.2. ugunsdrošību un elektrodrošību;

8.4.3. pirmās palīdzības sniegšanu;

8.4.4. drošību mācību laikā un to starplaikos;

8.4.5. drošību izglītības iestādes organizētajos vai atbalstītajos pasākumos;

8.4.6. drošību attālināto mācību laikā atbilstoši normatīvajiem aktam par attālināto mācību organizēšanas un īstenošanas kārtību;

8.4.7. rīcību situācijās, kuras iepriekš nevar paredzēt (piemēram, ja izcēlies ugunsgrēks, telpās jūtama gāzes smaka, plūdi);

8.4.8. ceļu satiksmes drošību;

8.4.9. drošību uz ūdens un ledus;

8.4.10. personas higiēnu un darba higiēnu;

8.4.11. drošību, veicot praktiskos un laboratorijas darbus;

8.4.12. atbildību par drošības noteikumu neievērošanu;

8.4.13. citus izglītības iestādes darbībai būtiskus jautājumus.

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

8.5. *(Svītrots - Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

8.6. Izglītojamos ar iekšējās kārtības noteikumiem, drošības noteikumiem un attālināto mācību organizēšanas kārtību iepazīstina ne vēlāk kā triju nedēļu laikā pēc katra mācību gada sākuma un katru reizi pirms tādu darbību uzsākšanas, kuras var apdraudēt izglītojamo drošību un veselību.

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

8.6.1.- 8.6.4. *(Svītrots - Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

8.7. Par noteikumu pārrunāšanas faktu pedagogs veic ierakstu pulciņa/grupas elektroniskajā

žurnālā. Izglītojamais, izņemot pirmsskolas vecuma bērnus, atbilstoši spējām un prasmēm to apliecina ar ierakstu “iepazinos”, norādot datumu un parakstu.

8.8. Iekšējās kārtības noteikumi ir izvietoti zināšanai izglītojamiem, viņu vecākiem (personām, kas realizē vecāku varu) un Centra personālam – 2.stāva foajē stendā un Centra interneta vietnē [www.ikauseklis.lv](http://www.ikauseklis.lv) .

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

**9. Izmaiņas iekšējās kārtības noteikumos**

9.1. Izmaiņas Iekšējās kārtības noteikumos var ierosināt:

9.1.1. pedagoģiskā padome;

9.1.2. iestādes dibinātājs.

*(Bērnu un jauniešu centra “IK Auseklis” 07.11.2023. iekšējo noteikumu Nr.BJCIKA-23-6-nts redakcijā)*

9.2. Mainoties likumdošanai vai normatīvajiem dokumentiem valstī, tiek veiktas izmaiņas

Centra Iekšējās kārtības noteikumos.

9.3. Izmaiņas Iekšējās kārtības noteikumos apstiprina Centra direktors.

Direktors V.Šibajevs

*Ļūļāka, 67181083*